Projekt transformácie bývalej knižnice v meste Most na „Fabriku kultúrnej produkcie“ reaguje na priemyselnú identitu mesta a potrebu inkluzívnych verejných priestorov. Architektonický návrh posúva pôvodnú funkciu budovy od pasívneho vzdelávania k aktívnej tvorbe a praktickému testovaniu vedomostí v praxi. Vďaka polyfunkčnému usporiadaniu a princípu časového zdieľania priestorov vzniká živá, medzigeneračná budova, ktorá stiera bariéry medzi sociálnymi skupinami. 

Bývalá knižnica sa tak mení na otvorenú platformu a motor kultúrneho života, kde sa vedomosti nielen uchovávajú, ale priamo zhmotňujú.